b'\n_START_ARTICLE_\nPale-Pra\xc4\x8da\n_START_SECTION_\nZemljopis\n_START_PARAGRAPH_\nNaselja Pra\xc4\x8da i Renovica smje\xc5\xa1tena su na obalama istoimene rijeke u veoma plodnoj dolini, opasane planinama Jahorinom, koja je visoka oko 1900 m, i Romanijom, sa nadmorskom visinom  oko 1400 m, te prelijepim visovima: Crnim rajskim vrhom, Klekom i Borovcom. Udaljena je od sredi\xc5\xa1ta \xc5\xbeupanije Gora\xc5\xbeda oko 40 km-a, a od glavnog grada Sarajeva 35 km s kojim je povezana modernom asfaltnom cestom.\n_START_SECTION_\nNaseljena mjesta\n_START_PARAGRAPH_\nPoslije potpisivanja Daytonskog Mirovnog sporazuma, najve\xc4\x87i dio op\xc4\x87ine Pale sa gradom Palama, u\xc5\xa1ao je u sastav Republike Srpske. U sastav Federacije BIH, u\xc5\xa1la su naseljena mjesta: _NEWLINE_Brojni\xc4\x87i, \xc4\x8celjadini\xc4\x87i, \xc4\x8cemernica, Datelji, Komrani, Hrenovica i \xc5\xa0ainovi\xc4\x87i, te dijelovi naseljenih mjesta: Brdari\xc4\x87i, Kamenica, Pra\xc4\x8da, Srednje i Turkovi\xc4\x87i. _NEWLINE_Od ovog podru\xc4\x8dja formirana je op\xc4\x87ina Pale-Pra\xc4\x8da.\n_START_SECTION_\nPovijest\n_START_PARAGRAPH_\nNa lokalitetima sela Komrani, Cemernica i drugim mjestima i danas se nalazi veliki broj ste\xc4\x87aka. U blizini Pra\xc4\x8de nalaze se ostaci drevnog grada Pavlovac kojim je vladala neobi\xc4\x8dna vladarka Jerinja. Legenda ka\xc5\xbee za ovu neobi\xc4\x8dnu vladarku da je vunom pregra\xc4\x91ivala rijeku Pra\xc4\x8du kako bi u\xc5\xbeivala u vo\xc5\xbenji la\xc4\x91om. Mlijeko s brdskih predjela od seoskih doma\xc4\x87instava dobivala je u drvenim koritima koja su bila povezana s tvr\xc4\x91avom u obliku vodovoda. Naj\xc4\x8dudnija legenda vezuje ovu neobi\xc4\x8dnu vladarku sa stra\xc5\xa1\xc4\x87u za ubijanjem mladih odabranih ljubavnika. Nakon provedene jedne no\xc4\x87i bacala bi ih s gradskih zidina u kanjon rijeke Pra\xc4\x8de.'